b'\n_START_ARTICLE_\nEuropinis li\xc5\xabtas\n_START_SECTION_\nI\xc5\xa1nykimas\n_START_PARAGRAPH_\nApie ikiistorinius Europos li\xc5\xabtus \xc5\xbeinoma labai nedaug. Aristotelis ir Herodotas ra\xc5\xa1\xc4\x97, kad I t\xc5\xabkstantme\xc4\x8dio pr. m. e. viduryje Balkanuose li\xc5\xabtai gyveno. Kai Kserkso I kariuomen\xc4\x97 480\xc2\xa0m. \xc5\xbeygiavo per Makedonij\xc4\x85, ji sutiko kelis li\xc5\xabtus._NEWLINE_Apie 20\xc2\xa0m. pr. m. e. li\xc5\xabtai i\xc5\xa1nyko Italijoje, apie 1\xc2\xa0m. e. m. li\xc5\xabtai i\xc5\xa1nyko Vakar\xc5\xb3 Europoje._NEWLINE__NEWLINE_Apie 70\xc2\xa0m. e. m. li\xc5\xabtai gyveno tik \xc5\xa1iaurin\xc4\x97je Graikijoje, tarp Aliakmono ir Mestos upi\xc5\xb3._NEWLINE__NEWLINE_Apie 100\xc2\xa0m. e. m. li\xc5\xabtai Ryt\xc5\xb3 Europoje jau buvo i\xc5\xa1nyk\xc4\x99. Po to li\xc5\xabtai Europoje tegyveno tik Kaukazo kalnuose, kur azijiniai li\xc5\xabtai i\xc5\xa1gyveno iki X a._NEWLINE_Europinis li\xc5\xabtas i\xc5\xa1nyko d\xc4\x97l i\xc5\xa1med\xc5\xbeiojimo (li\xc5\xabt\xc5\xb3 med\xc5\xbeiokl\xc4\x97 buvo populiari graik\xc5\xb3 ir rom\xc4\x97n\xc5\xb3 pramoga), konkurencijos su sulauk\xc4\x97jusiais \xc5\xa1unimis, tipinio li\xc5\xabt\xc5\xb3 grobio gausos suma\xc5\xbe\xc4\x97jimo. Europinius li\xc5\xabtus kartu su berberiniais ir azijiniais li\xc5\xabtais naudojo Romos cirkuose, kur su li\xc5\xabtais kaudavosi bestiarijai ir tokie \xc5\xbev\xc4\x97rys kaip turaninis tigras, tauras, lokiai. Prad\xc5\xbeioje europiniai li\xc5\xabtai rom\xc4\x97nams buvo labiau prieinami negu \xc5\xa0iaur\xc4\x97s Afrikos ar Artim\xc5\xb3j\xc5\xb3 Ryt\xc5\xb3 li\xc5\xabtai. Europiniams li\xc5\xabtams nykstant rom\xc4\x97nai li\xc5\xabtus \xc4\x97m\xc4\x97 importuoti i\xc5\xa1 Afrikos ir Azijos.'